**JAVNI POZIV ZA PRIKUPLJANJE PONUDA**

**1. PREDMET PRODAJE**

Predmet prodaje su dva (2) rashodovana brodska motora.

Prodaja će se provesti putem javnog natječaja prikupljanjem zatvorenih pisanih ponuda.

**2. PODACI O MOTORIMA**

1. **Motor Caterpillar C9 2x 423Kw, X9Y00556**

Godina proizvodnje: 2010.

Model: C9

Snaga: 423 kW

Tvornički broj motora: X9Y00556

Broj radnih sati: 3 210

Opis: Motor je bez kopče i neispravan

**Početna cijena za motor a) iznosi 3.000,00 EUR**

1. **Motor Caterpillar C9 2x 423Kw, X9Y00562**

Godina proizvodnje: 2010.

Model: C9

Snaga: 423 kW

Tvornički broj motora: X9Y00562

Broj radnih sati: 3210

Opis: Motor je bez kopče, u radnom stanju

**Početna cijena za motor b) iznosi 6.000,00 EUR**

**3. PREGLED MOTORA**

Motori se mogu pregledati radnim danom u Šibeniku na adresi Južna magistrala 19, u vremenu od 8.00 do 12.00 sati, sve do isteka roka za dostavu ponuda uz prethodnu najavu 24 sata ranije na mob. +385 91 791 5727.

**4. NAČIN I UVJETI PRODAJE**

Prodaja se obavlja prikupljanjem pisanih ponuda fizičkih i pravnih osoba. Najpovoljnijom ponudom smatrat će se ponuda s najvišim ponuđenim iznosom. Prodaja će se obavljati po načelu "viđeno – kupljeno", što isključuje sve naknadne reklamacije i prigovore kupca upućene prodavatelju po pitanju kvalitete i eventualnih nedostataka. Rok za dostavu ponude je najkasnije 19. srpnja 2024. godine.

Svi uvjeti natječaja objaviti će se na službenoj web stranici Ministarstva poljoprivrede, šumarstva i ribarstva.

Pisane ponude ponuditelji su dužni dostaviti u zatvorenoj omotnici, s naznakom **"Ne otvaraj – ponuda za kupnju brodskih motora"**, preporučenom poštom na adresu:

**REPUBLIKA HRVATSKA**

**MINISTARSTVO POLJOPRIVREDE, ŠUMARSTVA I RIBARSTVA**

**Ulica grada Vukovara 78, 10000 Zagreb**

**Ponuda za kupnju brodskih motora**

**››NE OTVARAJ‹‹**

**5. SADRŽAJ PONUDE**

1. Popunjeni i potpisani ponudbeni obrazac

2. Dokaz o uplati 2% jamstvenog pologa od početne cijene za predmet prodaje za koju ponuditelj daje ponudu

**6. ODABIR NAJPOVOLJNIJEG PONUDITELJA**

Ponuda ponuditelja koja će biti ispod procijenjene početne vrijednosti kao i ponuda bez priloženog dokaza o uplati jamstvenog pologa neće se uzimati u obzir.

Izražene cijene za brodske motore iskazane su temeljem inspekcijskog izvještaja o pregledu i procjeni vrijednosti motora izrađene od strane ovlaštenog sudskog vještaka.

Najpovoljnijom ponudom smatrati će se ponuda s najvišom ponuđenom kupoprodajnom cijenom. Ukoliko dva ili više ponuditelja ponude isti iznos odabrati će se ponuditelj čija je ponuda zaprimljena ranije.

Nakon što dobije obavijest o prihvaćanju ponude, odabrani ponuditelj obvezan je uplatiti razliku između ponuđene cijene i jamstvenog pologa na račun državnog proračuna IBAN broj: HR1210010051863000160 s modelom HR65 i pozivom na broj 7510-159-1079-11.

Jamstveni polog se uplaćuje na račun državnog proračuna, IBAN broj: HR1210010051863000160 s modelom HR64 i pozivom na broj 9725-1079-OIB uplatitelja. Po dostavi dokaza o izvršenoj uplati Ministarstvo poljoprivrede će uplatitelju izdati račun.

**7. PREUZIMANJE PREDMETA PRODAJE**

Odabrani ponuditelj mora preuzeti predmet prodaje koji je kupio u roku od 8 dana od datuma plaćanja računa o svom trošku, te će prilikom preuzimanja motora biti sastavljen zapisnik o primopredaji predmeta. Primopredaja kupljenih motora će se obaviti na adresi Južna magistrala 19, Šibenik.